Mavlono Mushrifiy
Mavlono Mushrifiy (XV asr) –fors-tojik tilida ijod qilgan hirotlik shoir. Nomi “Majolis un-nafois”ning uchinchi majlisida tilga olinadi. Alisher Navoiy uning qushxona mushrifi (boshqaruvchisi) boʻlganligi uchun oʻziga shunday taxallus tanlaganligi, kotiblikdan ham xabardor ekanligi haqida maʼlumot beradi. “Majolis un-nafois”da uning quyidagi bayti keltirilgan: Gavhari ashk nisori rahi yore kardam. Shodam az oshiqii xesh, ki kore kardam. (Mazmuni: Koʻz yoshim gavharlarini yor yoʻliga sochdim. Oshiq boʻlganim uchun shodman, xoʻb ish qilganman!)